Príloha č. 1 -Výzva na predloženie ponuky – prieskum trhu 
Názov zákazky: 
„Projektová dokumentácia stavby - Rekonštrukcia osvetlenia Dómu sv. Alžbety                 v Košiciach“

Identifikácia verejného obstarávateľa:
Úradný názov:   Mesto Košice                      
Poštová adresa: Trieda SNP 48/A, 040 11 Košice
Štatutárny orgán: MUDr. Richard Raši, PhD., MPH, primátor
IČO:  00691135, DIČ:  2021186904
Internetová adresa: www.kosice.sk

Druh verejného obstarávateľa: verejný  obstarávateľ podľa § 6 ods. 1 písm. b)  zákona č. 25/2006 Z.z. o verejnom  obstarávaní a o zmene a doplnení niektorých zákonov v znení neskorších predpisov. 

	Verejný obstarávateľ v súlade s § 102 zákona č. 25/2006 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len zákon o verejnom obstarávaní) a smernice MK č. 22/2011 pre zadávanie zákaziek na dodanie tovaru, na uskutočnenie stavebných prác a na poskytnutie službieb v podmienkach Mesta Košice zabezpečuje prieskum trhu pre zákazku s nízkou hodnotou na poskytnutie služby s názvom: “Projektová dokumentácia stavby - Rekonštrukcia osvetlenia Dómu sv. Alžbety                 v Košiciach“.
                                                                                                            
Opis predmetu zákazky (špecifikácia): 
Vypracovanie projektovej dokumentácie pre povolenie a realizáciu stavby „Rekonštrukcia osvetlenia Dómu sv. Alžbety v Košiciach“ v rozsahu podľa zákona č. 50/1976 Zb.                    o územnom plánovaní a stavebnom poriadku (stavebný zákon) v znení neskorších predpisov a vyhlášky č. 453/2000 Z.z., ktorou sa vykonávajú niektoré ustanovenia stavebného zákona; primerane k predmetu zákazky. Predmetná projektová dokumentácia má riešiť:
a) rekonštrukciu elektroinštalácie, doplnenie svietidiel a výmenú  svetelných  zdrojov v Dóme 
    sv. Alžbety,
b) zapínanie  nasvetlenia  Dómu  sv. Alžbety pri vypnutých dobových lucernach okolo Dómu 
    sv. Alžbety a opačne.  
Projektová dokumentácia bude vypracovaná v zmysle platných legislatívnych predpisov a platných technických noriem osobami s príslušnou odbornou spôsobilosťou          v zmysle zákona SNR č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov alebo ekvivalent.

	Pre vypracovanie cenovej ponuky je potrebné vykonať prehliadku terajšieho technického stavu nasvetlenia Dómu sv. Alžbety a to v termíne, ktorý bude dohodnutý               s povereným zamestnancom verejného obstarávateľa: p. Emil Veles, Magistrát mesta Košice oddelenie výstavby, investícií a stavebného úradu – referát dopravy, č. tel.: 055 6419 249,       e-mail: emil.veles@kosice.sk. Projektová dokumentácia, ktorá rieši terajšie nasvetlenie  Dómu sv. Alžbety je k nahliadnutiu u p. Emila Velesa, Magistrát mesta Košice oddelenie výstavby, investícií a stavebného úradu – referát dopravy, 1. poschodie, kancelária č. C 113. 

Technické udaje:
1.	Rozvodná sústava: 3/PEN AC 400/230V 50 Hz, TN-C-S, 1NPE AC 230V 50 Hz,   TN-S.
2.	Ochrana pred úrazom el. prúdom pri poruche: samočinným odpojením v sieti TN-S.
3.	Ochrana pred úrazom el. prúdom v normálnej prevádzke (STN 33 2000-4-41): 
-	izolovaním živých časti, 
-	zábranami alebo krytmi, 
-	doplkovou izoláciou.
4.	Prostredie podľa STN 33 2000-5-51:
-	v zmysle protokolu o určení prostredia
-	3.1.1 základné RVO a RVO1
-	4.1.1 vonkajšie svetelné zdroje
5.	Zaradené do skupiny podľa miery ohrozenia: „B“ príloha č. 1 výhlašky MPSVR SR č. 508/2009 Z.z. 
6.	Stupeň dôležitosti: 3 (STN 341610)
7.	Ochrana pred preťažením a skratom: el. zariadenia sú chranené proti účinkom skratových prúdov, proti preťaženiu tepelnými spúšťačmi ističov.
8.	Inštalovaný výkon 1380 kW.

Minimálny rozsah projektovej dokumentácie:
- technická správa a technická špecifikácia                                      
- výkresová časť
- výkaz výmer, rozpočet vo formáte Microsof Excel                                                             
                                        
Pri návrhu riešenia požadujeme dodržať záväzné  právne  predpisy a nariadenia,  všeobecné technické podmienky na výstavbu a uskutočňovanie stavieb, predpisy a nariadenia týkajúce sa bezpečnosti práce a technických zariadení pri stavebných prácach, ochrany zdravia osôb na stavenisku, slovenské technické normy, ktorými sa prevzali európske normy, európske technické osvedčenia, spoločné technické špecifikácie, medzinárodné normy, iné technické referenčné systémy zavedené európskymi úradmi pre normalizáciu resp. národné technické osvedčenia alebo špecifikácie a pod. súvisiace.
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                    
Požadovaný počet vyhotovení: 6 x v tlačenej podobe, 1 x na CD nosiči vo formáte .DGN; výkaz výmer a rozpočet vo formáte Microsoft Excel.

Rozdelenie predmetu zákazky na časti: nie 

Predpokladaná celková hodnota zákazky: 1200,- € bez DPH  

Termín poskytnutia služby: do 15 dní od prevzatia objednávky

Miesto dodania projektovej dokumentácie: MMK oddelenie výstavby, investícií a stavebného úradu – referát dopravy, Trieda SNP 48/A, 040 11 Košice 

Mena a ceny uvádzané v cenovej ponuke: Navrhovaná ponuková cena za poskytnutie predmetu zákazky musí byť stanovená podľa zákona NR SR č. 18/1996 Z.z. o cenách v znení neskorších predpisov, vyhlášky MF SR č. 87/1996 Z.z., ktorou sa vykonáva zákon NR SR č. 18/1996 Z.z. o cenách v znení neskorších predpisov. V ponukovej cene musia byť započítané všetky náklady súvisiace s predmetom zákazky (je to konečná cena za poskytnutie predmetu zákazky bez možnosti jej navýšenia). Navrhovaná ponuková cena za poskytnutie predmetu zákazky bude vyjadrená v eurách ako cena celkom s DPH, pričom uchádzač uvedie aj cenu spolu bez DPH a sadzbu DPH; v prípade ak nie je platcom DPH uvedie túto skutočnosť v ponuke.                    

Financovanie predmetu zákazky: Predmet zákazky bude financovaný z rozpočtových prostriedkov verejného obstarávateľa. Na predmet zákazky nebude poskytnutý preddavok ani záloha. Lehota splatnosti faktúry je min. 30 dní od jej doručenia. Za dátum úhrady sa bude považovať dátum odpísania finančných prostriedkov z účtu verejného obstarávateľa. Podkladom pre vystavenie faktúry bude podpísaný doklad o odovzdaní a prevzatí vykonaného plnenia. Faktúra bude vystavená na adresu: Mesto Košice, číslo referátu AC140, Trieda SNP 48/A, 040 11 Košice, a bude obsahovať náležitosti daňového dokladu a tieto údaje: označenie diela, označenie povinnej a oprávnenej osoby, adresu, sídlo, číslo faktúry, deň odoslania a deň splatnosti faktúry, označenie peňažného ústavu a číslo účtu, na ktorý sa má platiť, fakturovanú sumu bez DPH, DPH, celkovú sumu vrátane DPH, rozpis už fakturovaných čiastok, pečiatku a podpis oprávnenej osoby. V prípade, že faktúra nebude obsahovať uvedené náležitosti, bude vrátená na doplnenie. V takomto prípade sa preruší plynutie lehoty splatnosti a nová lehota splatnosti začne plynúť doručením opravenej faktúry.  

Podmienky účasti: Doklad o oprávnení poskytovať službu. Uchádzač musí týmto dokladom preukázať, že je oprávnený poskytovať požadovanú službu, bude dokladovať iba úspešný uchádzač. Vyžaduje sa doručenie dokladu do troch pracovných dní od prevzatia oznámenia     o výsledku vyhodnotenia ponúk.

Jazyk ponuky: ponuka a ďalšie požadované doklady musia byť predložené v  štátnom jazyku alebo českom jazyku.

Náklady na ponuku: Všetky náklady a výdavky spojené s prípravou a predložením ponuky znáša uchádzač bez akéhokoľvek finančného nároku voči verejnému obstarávateľovi,           bez ohľadu na výsledok verejného obstarávania.

Kritérium vyhodnotenia ponúk:  najnižšia cena vyjadrená v eurách celkom s DPH.                                                                                                            
Spôsob vyhodnotenia ponúk: najlepšej ponuke podľa daného kritéria sa pridelí najviac bodov podľa stanoveného maximálneho počtu bodov pre dané kritérium, pričom je maximálny počet bodov 100. Úspešný uchádzač je ten, ktorý získa najviac bodov. Ostaným uchádzačom sa pridelia body podľa nepriamej úmery.
Nepriama úmera: (minimálna cena/hodnotená cena) x počet bodov stanovených pre dané kritérium (zaokrúhliť na dve desatinné miesta).

Predloženie ponuky: ponuku je potrebné zaslať výlučne na našu e-mailovú adresu              pre ponuky uvedenú v kontaktoch verejného obstarávateľa a to doplnením do tabuľky „Výzva  na predloženie ponuky – prieskum trhu“. Ponuky zaslané na inú e-mailovú adresu nebudú brané do úvahy a nebudú vyhodnocované.

Termín na predloženie ponuky: do 31.08.2011 do 16:00 hod.

Doplňujúce informácie: 
- výsledkom postupu verejného obstarávania bude objednávka, ktorá bude vystavená úspešnému uchádzačovi, 
- informácie poskytnuté formou ponuky budú slúžiť len pre potreby prieskumu trhu, pričom z poskytnutých informácií nevyplývajú pre oslovené subjekty žiadne práva a povinnosti  podľa ustanovení zákona o verejnom obstarávaní, na základe ktorých by sa bolo možné domáhať uzatvorenia zmluvného vzťahu  na uvedený predmet zákazky. 

S pozdravom

                                                                                                      Ing. Ladislav Lazár
                                                                                                                         námestník primátora